wannaphong/clean_thaiwikipedia huggingface dataset:
# พระจันทรโคจรคุณ (ยิ้ม จนฺทรํสี)
พระจันทรโคจรคุณ (ยิ้ม จนฺทรํสี) เป็นพระราชาคณะฝ่ายธรรมยุติกนิกาย เจ้าอาวาสรูปแรกของวัดมกุฏกษัตริยารามราชวรวิหาร

 ประวัติ 
พระจันทรโคจรคุณ เกิดเมื่อวันอังคารขึ้น 8 ค่ำ เดือน 12 ปีมะเส็ง ตรงกับวันที่ 14 พฤศจิกายน พ.ศ. 2352 ชาติภูมิอยู่สามเสน เขตดุสิต กรุงเทพมหานคร โยมบิดาชื่อมา โยมมารดาชื่อคงจดหมายเหตุวัดมกุฏกษัตริยาราม, หน้า 64

ต่อมาในเดือน 7 พ.ศ. 2373 ได้อุปสมบทเป็นพระภิกษุที่วัดราชาธิวาส พระสุเมธมุนี (ซาย พุทฺธวํโส) เป็นพระอุปัชฌาย์ พระบาทสมเด็จพระจอมเกล้าเจ้าอยู่หัวเมื่อทรงพระผนวชเป็นพระกรรมวาจาจารย์ จากนั้นได้ศึกษาภาษาบาลีจนแปลได้ แต่ไม่ได้เข้าสอบ ต่อมาได้ติดตามพระอริยมุนี (ทับ พุทฺธสิริ) ย้ายไปอยู่วัดโสมนัสราชวรวิหาร จนถึงปี พ.ศ. 2402 พระบาทสมเด็จพระจอมเกล้าเจ้าอยู่หัวทรงตั้งเป็นพระราชาคณะอยู่วัดบวรนิเวศราชวรวิหาร

เมื่อพระบาทสมเด็จพระจอมเกล้าเจ้าอยู่หัวทรงตั้งวัดมกุฏกษัตริยารามแล้วเสร็จ ได้ทรงโปรดให้แห่พระจันทรโคจรคุณจากวัดบวรนิเวศวิหารมาเป็นเจ้าอาวาสรูปแรก ในวันศุกร์ ขึ้น 7 ค่ำ เดือน 8 ตรงกับวันที่ 26 มิถุนายน พ.ศ. 2411 ท่านได้ปกครองวัดนี้จนถึงแก่มรณภาพ

 อุปนิสัย 
สมเด็จพระมหาสมณเจ้า กรมพระยาวชิรญาณวโรรส ได้ศึกษาข้อวัตรปฏิบัติอยู่กับพระจันทรโคจรคุณนานถึง 2 ปี 2 เดือน ได้ตรัสเล่าว่าท่านเป็นพระผู้เคร่งครัดในพระวินัย สมถะ  เยือกเย็นพระประวัติตรัสเล่า, หน้า 58 เอื้อเฟื้อเผื่อแผ่ ไม่ถือตัวว่าเป็นผู้ใหญ่แม้เมื่ออยู่กับผู้น้อย พูดน้อย ไม่พูดเสียดสีเพ้อเจ้อ ไม่แสดงอาการโกรธเคืองใคร มีสติมากพระประวัติตรัสเล่า, หน้า 68

 สมณศักดิ์ 
thumb|right|300px|คณะสงฆ์ที่ร่วมอุปสมบทพระบาทสมเด็จพระจุลจอมเกล้าเจ้าอยู่หัว ในปี พ.ศ. 2416 <br/ >พระจันทรโคจรคุณ (ยิ้ม จนฺทรํสี) นั่งอยู่แถวหลัง กลางภาพ
 เป็นพระปลัด ฐานานุกรมในพระอริยมุนี (ทับ พุทฺธสิริ)
 พ.ศ. 2398 เป็นพระครูสัญญาบัตรที่ พระครูจันทรโคจรคุณ
 พ.ศ. 2402 เป็นพระราชาคณะที่ พระจันทรโคจรคุณ

 มรณภาพ 
พระจันทรโคจรคุณ ถึงแก่มรณภาพในคืนวันจันทร์ แรม 12 ค่ำ เดือน 10 ตรงกับวันที่ 9 ตุลาคม พ.ศ. 2425 ตอนที่ท่านมรณภาพนั้นเทียนและโคมไฟที่จุดอยู่ต่างดับลงพร้อมกันทั้งที่ไม่มีลมพัด เมื่อภิกษุสามเณรช่วยกันจุดไฟขึ้นใหม่จึงพบว่าท่านมรณภาพแล้วจดหมายเหตุวัดมกุฏกษัตริยาราม, หน้า 71

 ศิษย์ที่สำคัญ 
 สมเด็จพระพุฒาจารย์ (เขียว จนฺทสิริ) วัดราชาธิวาสราชวรวิหาร
 พระวรวงศ์เธอ พระองค์เจ้าพระอรุณนิภาคุณากร วัดราชบพิธสถิตมหาสีมารามราชวรวิหาร
 พระพรหมมุนี (แฟง กิตฺติสาโร) วัดมกุฏกษัตริยารามราชวรวิหาร
 สมเด็จพระมหาสมณเจ้า กรมพระยาวชิรญาณวโรรส วัดบวรนิเวศราชวรวิหาร
 หม่อมเจ้าเพิ่ม ลดาวัลย์
# เทศบาลเมืองสระบุรี
สระบุรี เป็นเทศบาลเมืองแห่งหนึ่งในอำเภอเมืองสระบุรี จังหวัดสระบุรี มีประชากรในปี พ.ศ. 2555 จำนวน 62,499 คนhttp://www.tmsbr.go.th/สภาพทั่วไปของเทศบาล-12293.page  สภาพทั่วไปของเทศบาล มีพื้นที่ครอบคลุมตำบลปากเพรียวทั้งตำบล

 ประวัติ 
เทศบาลเมืองสระบุรี ตั้งอยู่ที่ตำบลปากเพรียว อำเภอเมืองสระบุรี จังหวัดสระบุรี ได้ยกฐานะจากสุขาภิบาลเมืองสระบุรี ตามพระราชกฤษฎีกาจัดตั้งเทศบาลเมืองสระบุรี เมื่อวันที่ 10 ธันวาคม พ.ศ. 2478 โดยมีพื้นที่เพียง 5 ตารางกิโลเมตร ต่อมาเมื่อปี พ.ศ. 2517 ได้มีการเปลี่ยนแปลงขยายเขตเทศบาลจากเดิมมาเป็น 20.13 ตารางกิโลเมตร จนถึงปัจจุบัน

 ที่ตั้ง 
เทศบาลเมืองสระบุรี มีพื้นที่ครอบคลุมตำบลปากเพรียวทั้งตำบล มีอาณาเขตติดต่อกับตำบลต่าง ๆ ดังนี้

ทิศเหนือ จรดตำบลดาวเรือง, ตำบลผึ้งรวง (อำเภอเฉลิมพระเกียรติ)
ทิศตะวันออก จรดตำบลตะกุด, ตำบลปากข้าวสาร
ทิศใต้ จรดตำบลปากข้าวสาร
ทิศตะวันตก จรดตำบลโคกสว่าง, ตำบลนาโฉง

 ภูมิประเทศ 
เทศบาลเมืองสระบุรี ตั้งอยู่บนที่ราบสูง สูงกว่าระดับน้ำทะเลปานกลางที่ระดับความสูงประมาณ 15-16 เมตร มีความลาดเอียงต่ำลงบริเวณรอบนอกเมือง ทำให้ในฤดูฝนจะมีน้ำท่วมขังบริเวณที่ต่ำ เมืองสระบุรีมีแม่น้ำป่าสักไหลผ่านเขตเทศบาลเมืองสระบุรี โดยไหลผ่านมาจากอำเภอมวกเหล็ก สู่อำเภอแก่งคอย อำเภอเมืองสระบุรี และอำเภอเสาไห้ แล้วไหลบรรจบกับแม่น้ำเจ้าพระยาที่จังหวัดพระนครศรีอยุธยา และมีคลอง 1 แห่ง คือ คลองฝั่งแดง
# นักบุญลองกินุส
ลองกินุส  หรือ ลอนไจนัส  เป็นชื่อที่ตั้งให้กับบุคคลในตำนานของศาสนาคริสต์ เขาเป็นนายทหารผู้แทงหอกลงบนร่างพระเยซูที่ถูกตรึงกางเขน ซึ่งหอกนี้ได้กลายเป็นหอกในตำนานที่ถูกเรียกว่า "หอกศักดิ์สิทธิ์" ทั้งนี้ใน "สารของเฮรอดถึงปิลาตุส" ได้ระบุว่า ลองกินุสรู้สึกผิดและเป็นทุกข์ใจต่อการที่ได้แทงร่างของพระเยซู เขาถูกส่งไปในถ้ำที่ในทุกๆคืนจะถูกสิงโตกัดฉีกร่างเนื้อ และเมื่อถึงรุ่งเช้าร่างกายเขาก็กลับฟื้นคืนเป็นปกติ และก็ถูกกัดฉีกอีกเป็นวังวนเรื่อยๆจนสิ้นสุดEhrman, Bart, "Forged: Writing in the Name of God", Chapter 5. หลังจากนั้นเขาจึงหันไปนับถือคริสต์ 

อย่างไรก็ตาม มีนักบวชอังกฤษชื่อ ซาบีน บาริง-กูดได้พบว่า "ชื่อลองกินุสนั้นไม่เคยเป็นที่รู้จักในหมู่ชาวกรีกมาก่อนจนกระทั่งถึงยุคสังฆราชเยอรมานุสในปี 715 ชื่อลองกินุสนั้นถูกเริ่มใช้ในหมู่ชาวตะวันตกจากพระวรสารนักบุญนิโคเดอมุส ไม่มีข้อมูลที่เชื่อถือได้ใดๆที่ยืนยันถึงการกระทำและความทุกข์ทรมานของนักบุญผู้นี้"Baring-Gould, The Lives of the Saints, vol. III (Edinburgh) 1914, sub "March 15: S[aint] Longinus M[artyr]"; Baring-Gould adds, "The Greek Acts pretend to be by S. Hesychius (March 28th), but are an impudent forgery of late date." (on-line text). ถึงกระนั้น ก็ยังมีความเชื่อดั้งเดิมที่ว่าบ้านเกิดของลองกินุสเป็นหมู่บ้านเล็กๆในลานเซียโน แคว้นอาบรุซโซ ภาคกลางของอิตาลีTorretto, Richard. A Divine Mercy Resource: How to Understand the Devotion to Divine Mercy. iUniverse, 2010. p. 148. Web. 19 Apr. 2011.Sniadach, Keith. Relics of God: A Supernatural Guide to Religious Artifacts, Sacred Locations & Holy Souls. Keith Sniadach, 2010. p. 73. Web. 19 Apr. 2011.

มีข้อสันนิฐานว่า ลองกินุส เป็นคำละตินที่อาจมีรากศัพท์มาจากคำกรีก λόγχη (ลองชี) ที่หมายถึงหอกซึ่งคำนี้ปรากฏในพระวรสารนักบุญยอห์น 19:34 นอกจากนี้ ในหอสมุดชาวฟลอเรนซ์ยังพบเอกสารโบราณที่เขียนขึ้นในปี 586 มีคำกรีกนี้ถูกเขียนเป็นตัวพิมพ์ใหญ่ ΛΟΓΙΝΟC (ลองกินอส) อยู่ข้างภาพนายทหารถือหอก เป็นเอกสารตัวเขียนสีวิจิตรฉากตรึงกางเขน
 อ้างอิง
# พยาธิหนอนหัวใจในสุนัข
พยาธิหนอนหัวใจในสุนัข หรือ พยาธิหนอนหัวใจ ชื่อทางวิทยาศาสตร์ว่า Dirofilaria immitis เป็นพยาธิตัวกลมแบบฟิลาเรียชนิดหนึ่งซึ่งมียุงเป็นพาหะ โฮสต์แท้ของพยาธินี้คือสุนัข แต่ก็สามารถติดแมว สุนัขป่า สุนัขจิ้งจอก โคโยตี้ และสัตว์อื่นๆ เช่น เฟอร์เร็ต สิงโตทะเล หรือแม้แต่มนุษย์ก็สามารถติดได้แม้จะพบน้อย
# กีฬายิงธนูในโอลิมปิกฤดูร้อน 2016
การแข่งขันยิงธนูในโอลิมปิกฤดูร้อน 2016 ที่นครรีโอเดจาเนโร จะจัดขึ้นในระยะเวลา 7 วัน ระหว่างวันที่ 6–12 สิงหาคม ค.ศ. 2016 (พ.ศ. 2559) ณ สนามซังบาโดรมีมาร์เกวสเดซาปูกาอี

 ทีมที่ได้โควตาเข้าแข่งขัน 

 ประเทศที่เข้าร่วม 
นักยิงธนูจาก 56 ประเทศเข้าร่วมในโอลิมปิกฤดูร้อน 2016

 สรุปเหรียญ 
 ตารางเหรียญ 
1  4  0  1  52  0  1  1  23  0  1  0  1  0  1  0  1   0  1  0  16  0  0  1  1  0  0  1  1 รวม  4  4  4  12

 ผู้ที่ได้รับเหรียญ 
 ชายเดี่ยว ทีมชาย  คิม อู-จินคู พน-ชันอี ซึง-ยุน  เบรดี เอลลิสันแซก การ์เรตต์เจค คามินสกี  อเล็ก พ็อตส์ไรอัน ไทอักเทย์เลอร์ เวิร์ท หญิงเดี่ยว    ทีมหญิง  ชัง ฮเย-จินชเว มี-ซ็อนคี โบ-แบ  ตูยานา ดาชีดอร์จีเยวา คเซนียา เปโรวาอินนา สเตปาโนวา  เหล่ย์ เฉียนอิงหลิน ชือเจียถัน หย่าถิง
# เทศบาลเมืองพิจิตร
พิจิตร เป็นเทศบาลเมืองแห่งหนึ่งในจังหวัดพิจิตร เป็นเทศบาลเมืองที่ตั้งขึ้นเป็นลำดับที่สองของจังหวัดต่อจากเทศบาลเมืองบางมูลนาก ตั้งอยู่ในอำเภอเมืองพิจิตร มีพื้นที่ครอบคลุมตำบลในเมืองทั้งตำบล มีพื้นที่ 12.017 ตารางกิโลเมตร มีประชากรในปี พ.ศ. 2561 จำนวน 21,580 คน

 ประวัติ 
พิจิตรเป็นเมืองเก่าแก่ที่ก่อตั้งขึ้นเมื่อ พ.ศ. 1601 ในสมัยสุโขทัย ปรากฏข้อความในศิลาจารึกหลักที่ 1 ของพ่อขุนรามคำแหงมหาราช ในศิลาจารึกหลักที่ 8 รัชกาลพระยาลิไท และจากพงศาวดารเหนือ พระยาโคตรตะบองได้ย้ายเมืองจากนครไชยบวรมาตั้งที่หมู่บ้านสระหลวง โดยได้เริ่มฝังหลักเมือง และได้เปลี่ยนชื่อเมืองใหม่ว่า เมืองสระหลวง ซึ่งมีสถานะเป็นหัวเมืองเอกของกรุงสุโขทัย ต่อมาในสมัยอยุธยา รัชสมัยของสมเด็จพระบรมไตรโลกนาถได้เปลี่ยนชื่อเป็น เมืองโอฆบุรี ซึ่งแปลว่า "เมืองในท้องน้ำ" และต่อมาได้เปลี่ยนชื่อเป็น เมืองพิจิตร ซึ่งมีความหมายว่า "เมืองงาม" จนถึงปัจจุบัน

เทศบาลเมืองพิจิตรเดิมเป็นที่ตั้งศาลากลางจังหวัดพิจิตร ต่อมาได้มีพระราชกฤษฎีกายกฐานะขึ้นเป็นเทศบาลเมืองพิจิตร เมื่อวันที่ 29 พฤศจิกายน พ.ศ. 2479 มีพื้นที่เขตเทศบาล 1.88 ตารางกิโลเมตร ต่อมาในปี พ.ศ. 2499 ได้มีพระราชกฤษฎีกาลงวันที่ 30 มิถุนายน พ.ศ. 2499 เปลี่ยนแปลงเขตเทศบาลเมืองพิจิตรเป็น 3.17 ตารางกิโลเมตร และในปี พ.ศ. 2512 ได้มีพระราชกฤษฎีกาเปลี่ยนแปลงเขตเทศบาลเมืองพิจิตรเป็น 12.017 ตารางกิโลเมตรพระราชกฤษฎีกาเปลี่ยนแปลงเขตเทศบาลเมืองพิจิตร จังหวัดพิจิตร (ฉบับที่ 2) พ.ศ. 2512 ประกาศในราชกิจจานุเบกษา เล่มที่ 86 ตอนที่ 117 ลงวันที่ 30 ธันวาคม พ.ศ. 2512

 ภูมิศาสตร์ 
เมืองพิจิตรเป็นเมืองที่มีแม่น้ำน่านไหลผ่าน โดยตัวเมืองตั้งอยู่บริเวณริมฝั่งด้านตะวันตกของแม่น้ำน่านในท้องที่อำเภอเมืองพิจิตร และเป็นที่ตั้งของศาลากลางจังหวัด พื้นที่เขตเทศบาลมี 12.017 ตารางกิโลเมตร มีอาณาเขตติดกับพื้นที่ใกล้เคียง ดังนี้
 ทิศเหนือ ติดต่อกับตำบลปากทาง อำเภอเมืองพิจิตร 
 ทิศใต้ ติดต่อกับตำบลท่าหลวง อำเภอเมืองพิจิตร 
 ทิศตะวันออก ติดต่อกับตำบลปากทางและตำบลท่าหลวง อำเภอเมืองพิจิตร 
 ทิศตะวันตก ติดต่อกับตำบลคลองคะเชนทร์ อำเภอเมืองพิจิตร

 ชุมชน 
เทศบาลเมืองพิจิตรมีการแบ่งการปกครองออกเป็น 25 ชุมชน ดังนี้ (ข้อมูลจากสำนักทะเบียนเทศบาลเมืองพิจิตร)

 ชุมชนหน้าบึงสีไฟ
 ชุมชนบึงสีไฟตอนล่าง
 ชุมชนบึงสีไฟตอนบน
 ชุมชนขุนแผน
 ชุมชนศรีมาลา
 ชุมชนราชวิถี
 ชุมชนวัดท่าหลวง
 ชุมชนกลางเมือง
 ชุมชนบุษบา
 ชุมชนตลาดสดเทศบาล 1
 ชุมชนตลาดสดเทศบาล 2
 ชุมชนสระหลวง
 ชุมชนศาลเจ้าพ่อหลวง
 ชุมชนพิจิตรธานี
 ชุมชนประชาอุทิศ
 ชุมชนปากทาง
 ชุมชนปากคลองท่าหลวง
 ชุมชนราชรถ
 ชุมชนคลองคะเชนทร์ใน
 ชุมชนคลองคะเชนทร์นอก
 ชุมชนหลังสถานีรถไฟ
 ชุมชนฝั่งสถานีรถไฟเหนือ
 ชุมชนหน้าและหลังสถานีรถไฟ
 ชุมชนฝั่งสถานีรถไฟใต้
 ชุมชนประตูน้ำคลองท่าหลวง

 ทางหลวง 
ทางหลวงที่ผ่านเขตเทศบาล ได้แก่
  ทางหลวงแผ่นดินหมายเลข 115 (ถนนกำแพงเพชร–สากเหล็ก)
  ทางหลวงแผ่นดินหมายเลข 111 (ถนนเลี่ยงเมืองพิจิตร)
  ทางหลวงแผ่นดินหมายเลข 113 (ถนนพิจิตร–ตะพานหิน)
  ทางหลวงชนบท พจ.4014 (ถนนเมืองเก่า–บึงสีไฟ)
  ทางหลวงชนบท พจ.4003 (ถนนดงป่าคำ–พิจิตร)
  ทางหลวงชนบท พจ.5046 (ถนนพิจิตร–วังกรด)
# พรศักดิ์ ประจักษ์วิทย์
พรศักดิ์ ประจักษ์วิทย์ หรือชื่อที่รู้จักในวงการว่า พรศักดิ์ (Pornsak) เป็นพิธีกรชาวไทยที่ได้รับความนิยมอย่างมากคนหนึ่งในประเทศสิงคโปร์ โดยมีความสามารถพูดได้ถึงสามภาษา (อังกฤษ, จีนกลางและไทย) โดยเขามักจะออกรายการของช่อง  MediaCorp TV Channel 8 และ MediaCorp TV Channel 5 ปัจจุบันเขาอยู่ภายใต้สังกัด เลฟโปรไฟล์

ชีวิตช่วงแรกและการศึกษา
พรศักดิ์ ประจักษ์วิทย์ เกิดเมื่อ พ.ศ. 2525 ที่สาทร กรุงเทพมหานคร ประเทศไทย โดยบิดาเป็นชาวจีนและมารดาเป็นชาวไทยเชื้อสายจีน โดยแม่ของพรศักดิ์เสียชีวิตเมื่อเขาอายุ 5 ขวบด้วยโรคลูคีเมีย ภายหลังจากที่แม่ของเขาเสียชีวิตไม่นาน พ่อของพรศักดิ์ก็ส่งเขาไปที่สิงคโปร์ โดยเขาศึกษาที่โรงเรียนประถมศึกษาเซาท์วิว และ โรงเรียนมัธยมศึกษา Clementi Town โดยในปีแรก ๆ ที่ไปอยู่ที่สิงคโปร์เขาต้องอดทนจากเรื่องของกำแพงภาษา ในปี พ.ศ. 2547 พรศักดิ์สำเร็จการศึกษาในสาขาบริหารธุรกิจจากมหาวิทยาลัยการจัดการแห่งสิงคโปร์ ต่อมาพรศักดิ์ได้เข้าศึกษาต่อที่มหาวิทยาลัยโมแนชโดยสำเร็จการศึกษาในระดับมหาบัณฑิตในสาขาการศึกษาปฐมวัย

อาชีพ
ภายหลังสำเร็จการศึกษาระดับปริญญาตรี พรศักดิ์ชนะการแข่งขัน ซึ่งจัดโดยวิทยุเอสพีเอช UFM 1003 ในปี พ.ศ. 2548 เขาได้เข้าเป็นดีเจ หลังจากนั้นเขาได้เริ่มทำงานหลากหลายมากขึ้นในวงการบันเทิง เช่นในปี พ.ศ. 2550 ได้เริ่มงานเป็นพิธีกรรายการโทรทัศน์ ภายหลังเขาได้รับการชักชวนจากมีเดียคอร์ปที่งานเปิดห้องสมุด ลี่กาเซียง โดยแขกกิตติมศักดิ์ที่มาในงานเปิดห้องสมุดก็คือ รัฐมนตรีที่ปรึกษา ลี กวนยู

พรศักดิ์ได้พิสูจน์ความสามารถว่าเขามีความสามารถที่จะรับงานพิธีกรได้หลากหลายประเภท ประกอบด้วยรายการแข่งขันร้องเพลงCampus Superstar. ในปี พ.ศ. 2550 เขาได้รับรางวัล หน้าใหม่ยอดเยี่ยม จากงานประกาศรางวัล Star Awards ต่อมาเขาได้เป็นหนึ่งใน  "10 อันดับศิลปินที่ได้รับความนิยมสูงสุด" 

นอกจากนั้นพรศักดิ์ยังเป็นผู้ประกอบการที่ประสบความสำเร็จ เขาเป็นเจ้าของร่วมของร้านอาหารไทยที่มีสาขาอย่าง PORN'S ชื่อของร้านอาหารทำให้ทุกสายตาต้องหยุดมอง แต่ชื่อร้านอาหาร คำว่า "porn" (พร) ในภาษาไทยมีความหมายว่า ความสุข. ทั้งพรศักดิ์ยังก่อตั้งโรงเรียนปฐมวัย

จากการเป็นผู้ที่ชอบศึกษา พรศักดิ์สำเร็จการศึกษาหลักสูตร Traditional Chinese Medicine สาขา TCM จาก Guangzhou University of Chinese Medicine เมื่อเดือนมิถุนายน พ.ศ. 2558
# ธาร์ซิส
ธาร์ซิส  เป็นชื่อเรียกของที่ราบสูงขนาดใหญ่ใกล้เส้นศูนย์สูตรในซีกดาวเคราะห์ฝั่งทิศตะวันตกของดาวอังคาร เป็นที่ตั้งของภูเขาไฟขนาดใหญ่ที่สุดในระบบสุริยจักรวาลของเรานามว่า โอลิมปัส และยังมีภูเขาไฟรูปโล่ อีก 3 ลูกทอดเรียงตัวกัน คือ อาร์เซีย, แอสคาเออุส และ พาโวนิส

ชื่อธาร์ซิสมาจากการถอดเสียงแบบกรีก–ละติน จากคำว่าทาร์ชิชซึ่งปรากฎในคัมภีร์ฮีบรู
# ตองตึง
ยางพลวง  ชื่ออื่น: กุง (ปราจีนบุรี, อุบลราชธานี, อุดรธานี); เกาะสะแต้ว (ละว้า-เชียงใหม่); คลง (เขมร-บุรีรัมย์); คลอง (เขมร); คลุ้ง (ชาวบน-นครราชสีมา); ควง (พิษณุโลก, สุโขทัย); โคล้ง (เขมร-สุรินทร์); ตะล่าอ่ออาขว่า (กะเหรี่ยง-เชียงใหม่); ตึง, ตองตึง, ตึงขาว (ภาคเหนือ); พลวง (ภาคกลาง, ภาคตะวันออกเฉียงเหนือ); พลอง (ระยอง, ส่วย-สุรินทร์); ยาง, ยางพลวง (ภาคกลาง); ล่าเทอะ, แลเท้า (กะเหรี่ยง-ภาคเหนือ); สะเติ่ง (ละว้า-เชียงใหม่); สาละออง (กะเหรี่ยง-กาญจนบุรี) 
ภาษากะเหรี่ยงเรียก หล่าเคอะหล่า ไม้ยืนต้น ผลัดใบ กิ่งอ่อนมีร่องรอยแผลเป็นจากใบร่วงชัดเจน เปลือกต้นหนา สีน้ำตาลปนเทาอ่อน ใบเดี่ยว ยอดอ่อนมีหูใบสีแดงหุ้ม ดอกช่อออกตามซอกใบ กลีบเลี้ยงขนาดใหญ่ กลีบดอกเรียงซ้อนเป็นเกลียว สีชมพูเข้ม ตรงปลายกลีบ ผลมีปีกสองปีก เกิดจากกลีบเลี้ยง แข็ง ผลแก่ไม่แตก ใบใช้ห่อข้าวและตากแห้งใช้ทำตับมุงหลังคา เป็นไม้ที่นิยมใช้ทำฟืนในจังหวัดกำปงชนัง ประเทศกัมพูชาVibol San et al., 2012, 'Fuelwood consumption patterns in Chumriey Mountain, Kampong Chhnang Province, Cambodia', Energy, 44(1): 335-46, http://www.sciencedirect.com/science/article/pii/S0360544212004768
# ผักกาดช้าง
หญ้าคออ่อนหรือผักกาดช้าง  ภาษากะเหรี่ยงเรียกหน่อบออึ เป็นพืชล้มลุก ลำต้นอวบน้ำ มีขนปกคลุมเล็กน้อย ใบเดี่ยว ผิวใบค่อนข้างเกลี้ยง ท้องใบมีขนเล็กน้อย ดอกช่อแบบกระจุกแน่น มีเกล็ดสีขาวปกคลุมบริเวณก้านช่อดอก ใบและต้นนำไปต้มใช้เป็นอาหารเลี้ยงหมู มีสารที่เป็นพิษต่อตับและก่อเนื้องอกFu, P.P., Yang, Y.C., Xia, Q., Chou, M.C., Cui, Y.Y., Lin G., "Pyrrolizidine alkaloids-tumorigenic components in Chinese herbal medicines and dietary supplements", Journal of Food and Drug Analysis, Vol. 10, No. 4, 2002, pp. 198-211 ยอดอ่อนนำมาทำอาหารได้ป่าแม่คำมี: ความหลากหลายทางชีวภาพจากอดีตถึงปัจจุบัน. กทม. สำนักวิจัยและพัฒนาป่าไม้. 2556
# ถนนบางขุนเทียน
ถนนบางขุนเทียน เป็นถนนสายหลักในพื้นที่ เขตบางบอนและเขตบางขุนเทียน ประกอบไปด้วยถนนสองส่วน ได้แก่ ถนนบางขุนเทียน และ ถนนบางขุนเทียนชายทะเล
 ถนนบางขุนเทียน 
ถนนบางขุนเทียน  เป็นถนนสายหลักในเขตบางบอนและเขตบางขุนเทียน ขนาด 6 ช่องจราจร มีระยะทางประมาณ 2 กิโลเมตร เริ่มต้นจากถนนเอกชัยที่ทางแยกบางบอน (รหัส 489) ในพื้นที่แขวงคลองบางบอน เขตบางบอน จากนั้นข้ามทางรถไฟสายวงเวียนใหญ่-มหาชัยเข้าสู่พื้นที่แขวงแสมดำ และไปสิ้นสุดที่ถนนพระรามที่ 2 โดยมีสะพานข้ามถนนพระรามที่ 2 เชื่อมต่อกับถนนบางขุนเทียนชายทะเลต่อไป

 ถนนบางขุนเทียนชายทะเล 
ถนนบางขุนเทียนชายทะเล  เป็นถนนสายหลักในเขตบางขุนเทียน มีระยะทางประมาณ 15 กิโลเมตร เริ่มต้นจากถนนพระรามที่ 2 ตรงข้ามกับถนนบางขุนเทียน แขวงแสมดำ มุ่งหน้าไปทางทิศใต้ ตัดกับถนนสะแกงาม ลอดใต้ถนนกาญจนาภิเษก ข้ามคลองสนามชัย เข้าสู่พื้นที่แขวงท่าข้าม ลงไปทางทิศใต้จนถึงถนนเลียบคลองพิทยาลงกรณ์ เยื้องกับทางเข้าสะพานรักษ์ทะเลบางขุนเทียน
 การก่อสร้าง 
แต่เดิมถนนบางขุนเทียนชายทะเลมีขนาด 2 ช่องจราจรเท่านั้น และไม่มีสะพานข้ามถนนพระรามที่ 2 จากถนนบางขุนเทียน ทำให้รถที่ต้องการข้ามถนนพระรามที่ 2 จะต้องไปกลับรถที่ทางแยกต่างระดับบางขุนเทียนและสะพานกลับรถหน้าโรงพยาบาลบางมดเท่านั้น ต่อมาจึงมีการสร้างสะพานข้ามถนนพระรามที่ 2 ขนาด 4 ช่องจราจร ต่อมาเนื่องจากกรุงเทพมหานครต้องการผลักดันการท่องเที่ยวป่าชายเลนบริเวณชายทะเลบางขุนเทียนhttps://www.home.co.th/news/topic-47351 ถนนบางขุนเทียนชายทะเลเองเป็นย่านที่รวมร้านอาหารทะเลจำนวนมาก และเพื่อแก้ไขปัญหาน้ำท่วมถนนอย่างถาวรhttps://www.ryt9.com/s/prg/345435 กรุงเทพมหานครจึงทำการปรับปรุงถนนบางขุนเทียนชายทะเล ช่วงถนนพระรามที่ 2 ถึงเชิงสะพานข้ามคลองเชิงตาแพ ระยะทาง 11.45 กิโลเมตร ตั้งแต่ปี พ.ศ. 2550 แล้วเสร็จปี พ.ศ. 2552-2553 โดยโครงการได้แบ่งออกเป็น 3 ตอน ได้แก่ ช่วงถนนพระรามที่ 2 ถึงสะพานข้ามคลองสนามชัย ระยะทาง 3.16 กิโลเมตร ก่อสร้างเป็นถนนคอนกรีตเสริมเหล็กขนาด 6 ช่องจราจรพร้อมทางเท้า ส่วนตัวสะพานข้ามคลองสนามชัยมีขนาด 4 ช่องจราจร (รองรับการจราจรได้ 6 ช่องในอนาคต) ช่วงที่สอง ตั้งแต่สะพานข้ามคลองสนามชัยถึงซอยเทียนทะเล 30 ระยะทาง 4.15 กิโลเมตร ก่อสร้างเป็นถนนลาดยางขนาด 4 ช่องจราจรพร้อมทางจักรยาน โดยทั่วไปไม่มีทางเท้า และช่วงที่ 3 ตั้งแต่ซอยเทียนทะเล 30 จนถึงสะพานข้ามคลองเชิงตาแพ ระยะทาง 3.80 กิโลเมตร ก่อสร้างเป็นถนนลาดยางขนาด 2 ช่องจราจรพร้อมทางจักรยาน และสะพานข้ามคลองสำหรับช่องทางจักรยาน (ยกเว้นสะพานข้ามคลองเชิงตาแพที่ไม่มีสะพานข้ามคลองสำหรับจักรยาน) ส่วนช่วงสะพานข้ามคลองเชิงตาแพถึงถนนคลองพิทยาลงกรณ์ กรุงเทพมหานครได้ปรับปรุงเป็นถนนลาดยางขนาด 2 ช่องจราจร ไม่มีไหล่ทางไว้ก่อนแล้ว โดยถนนในช่วงนี้เป็นถนนที่ล้อมรอบด้วยบ่อน้ำและต้นโกงกางตลอดสายทาง
# กีฬายกน้ำหนักในโอลิมปิกฤดูร้อน 2016
การแข่งขันยกน้ำหนักในโอลิมปิกฤดูร้อน 2016 ที่ นครรีโอเดจาเนโร ระหว่างวันที่ 6–16 สิงหาคม ค.ศ. 2016 (พ.ศ. 2559) ณ สนามรีอูเซงตรู

 ประเภทการแข่งขัน 
มีการชิงชัยทั้งหมด 15 เหรียญทอง คือ

56 กก. ชาย
62 กก. ชาย
69 กก. ชาย
77 กก. ชาย
85 กก. ชาย
94 กก. ชาย
105 กก. ชาย
+105 กก. ชาย48 กก. หญิง
53 กก. หญิง
58 กก. หญิง
63 กก. หญิง
69 กก. หญิง
75 กก. หญิง
+75 กก. หญิง

 ทีมที่ได้โควตาเข้าแข่งขัน 
 ประเทศ  ชาย  หญิง  รวม 426
|-
| style="text-align:left;" | ||4|| ||4 6410
|-
| style="text-align:left;" | ||3||2||5 6410
|-
| style="text-align:left;" | ||5||4||9  22
|-
| style="text-align:left;" | || ||2||2 639
|-
| style="text-align:left;" | ||3|| ||3 3 3
|-
| style="text-align:left;" | ||4|| ||4 527
|-
| style="text-align:left;" | ||5|| ||5  44
|-
| style="text-align:left;" | ||6||4||10  33
|-
| style="text-align:left;" | ||5|| ||5 ประเทศ  ชาย  หญิง  รวม 6410
|-
| style="text-align:left;" | ||4|| ||4 213
|-
| style="text-align:left;" | ||6||4||10 437
|-
| style="text-align:left;" | ||3|| ||3 347
|-
| style="text-align:left;" | ||5||4||9  33
|-
| style="text-align:left;" | ||4||3||7  33
|-
| style="text-align:left;" | ||5|| ||5  33
|-
| style="text-align:left;" | ||3|| ||3รวม 11068178

 สรุปเหรียญรางวัล 
 ตารางเหรียญรางวัล 

 ชาย 
56 กก. WR62 กก.69 กก.77 กก.ว่าง WR85 กก. WR OR ORhttp://www.iwf.net/results/olympic-records/94 กก.105 กก. OR +105 กก. WR OR

 หญิง 
48 กก. 53 กก.  58 กก. OR63 กก. WR69 กก.75 กก. +75 กก.
# มุตสึ
มุตสึ  เป็นนครในจังหวัดอาโอโมริ ประเทศญี่ปุ่น

 ภูมิอากาศ
# ท่าอากาศยานนานาชาติเปียงยาง
ท่าอากาศยานนานาชาติเปียงยาง   มีอีกชื่อว่า ท่าอากาศยานนานาชาติเปียงยางซูนัน  เป็นท่าอากาศยานนานาชาติหลักที่ให้บริการในเขตกรุงเปียงยาง เมืองหลวงเกาหลีเหนือ ตั้งอยู่ในเขตซูนัน เป็นฐานการบินหลักของสายการบินประจำชาติ แอร์โครยอ
ท่าอากาศยานปิดบริหารในระดับนานาชาติเมื่อ ค.ศ. 2020 เนื่องจากการระบาดทั่วของโควิด-19 และเปิดบริการใหม่ใน ค.ศ. 2023 ด้วยการบริการของแอร์โครยอระหว่างปักกิ่งกับวลาดีวอสตอค

 ประวัติ 
 การเปิดใช้งานช่วงแรก ๆ 
ท่าอากาศยานเปียงยางแห่งแรก ตั้งอยู่ทางฝั่งตะวันออกของแม่น้ำแทดง แต่ถูกทำลายในสงครามโลกครั้งที่สอง จึงสร้างท่าอากาศยานใหม่ ซึ่งก็คือท่าอากาศยานซูนัน ในย่านชานเมืองขึ้น

ระหว่างช่วงสงครามเกาหลี ผู้สื่อข่าวชาวอังกฤษ เรจินัลด์ ทอมป์สัน ได้บันทึกว่า เป็นท่าอากาศยานที่วุ่นวายมาก เนื่องจากมีเครื่องบินของกองทัพสหรัฐอเมริกาคอยขนส่งเสบียงและอาวุธในช่วงสงครามระหว่างคริสต์ทศวรรษ 1950 ต่อมาท่าอากาศยานได้ประสบมหาอุทกภัย เนื่องจากอเมริการะเบิดเขื่อนท็อกซันในวันที่ 13 พฤษภาคม ค.ศ. 1953 ทำให้ต้องมีการฟื้นฟูท่าอากาศยานใหม่

 การพัฒนาการในคริสต์ทศวรรษ 2000 
ในปี ค.ศ. 2000 สายการบินแอโรฟลอต ได้ยกเลิกเที่ยวบินจากมอสโกและคาบารอฟสก์ ต่อมาในเดือนพฤศจิกายน ค.ศ. 2006 สายการบินไชนาเซาเทิร์นแอร์ไลน์ ได้เปิดเที่ยวบินจากปักกิ่งเฉพาะฤดูท่องเที่ยวเท่านั้น ในเดือนเมษายน ค.ศ. 2008 แอร์ไชนา ได้กลับมาเปิดเที่ยวบินไปปักกิ่ง สัปดาห์ละ 3 วัน ส่วนโคเรียนแอร์ และเอเชียนาแอร์ไลน์ ก็ได้เปิดเที่ยวบินจากโซล-อินช็อนและเมืองยังยัง แต่ได้ยกเลิกในภายหลัง

ในเดือนกรกฎาคม ค.ศ. 2011 อาคารผู้โดยสารแห่งใหม่ได้เปิดใช้งาน ตั้งอยู่ด้านข้างอาคารเก่า ซึ่งทันสมัยกว่าอาคารเก่ามาก โดยอาคารใหม่นี้ใช้เป็นอาคารศุลกากร และเป็นอาคารผู้โดยสารระหว่างประเทศ ส่วนอาคารเก่าได้รับการปรับปรุงใหม่ในปี ค.ศ. 2012

 สิ่งอำนวยความสะดวก 
 อาคารผู้โดยสาร 
 อาคารผู้โดยสารภายในประเทศ
 อาคารผู้โดยสารระหว่างประเทศ

 อาคารขาเข้า 
 จุดรับกระเป๋าบนสายพาน และจุดรับฝากโทรศัพท์มือถือ
 ร้านขายดอกไม้
 ธนาคารเกาหลี (เปิดเวลา 9-18 นาฬิกา)
 สถานบันเทิง (เปิดเวลา 9-18 นาฬิกา)
 เคาน์เตอร์ผู้โดยสารขาเข้า
 พื้นที่ศุลกากร และเอ็กซเรย์

 อาคารขาออก 
 ร้านหนังสือ (เปิดเวลา 10 นาฬิกา)
 พื้นที่ให้ข้อมูลข่าวสาร
 ร้านสินค้าปลอดภาษี
 ร้านขายของที่ระลึก
 ภัตตาคาร (เปิดเวลา 9-18 นาฬิกา)
 สถานบันเทิง (เปิดเวลา 9-18 นาฬิกา)

ผู้โดยสารระหว่างประเทศต้องจ่ายค่าภาษีท่าอากาศยาน 10 ยูโร

 ระบบขนส่งสาธารณะ 
มีรถแท็กซี่วิ่งระหว่างอาคารผู้โดยสารกับเปียงยาง นอกจากนี้ยังมีรถโดยสารประจำทางให้บริการอีกด้วย

ท่าอากาศยาน เปิดทำการเวลา 6-22 นาฬิกาในฤดูร้อน และ 7-21 นาฬิกาในฤดูหนาว

 ทางวิ่งและลานจอด 
ท่าอากาศยานมีทางวิ่ง 2 ทาง ได้แก่ 01/19 (ฝั่งเหนือ) และ 17/35 (ฝั่งใต้) ระหว่างที่มีการก่อสร้างอาคารผู้โดยสารใหม่ฝั่งใต้ เครื่องจะจอดที่ทางวิ่งฝั่งเหนือเป็นส่วนใหญ่ โดยที่ทางวิ่งหลัก (01/19) จะมีระบบตรวจจับเครื่องบินที่จะลงจอด

ท่าอากาศยานสามารถรับเครื่องบินได้พร้อมกันถึง 4 ลำ มีลานจอดเครื่องบิน 17 ที่ และยังมีอาคารเก็บเครื่องบินอีก 2 แห่ง

 สายการบินและจุดหมายปลายทาง 
 สำหรับผู้โดยสาร 
750px|thumbnail|center|ประเทศจุดหมายปลายทางจากท่าอากาศยานนานาชาติเปียงยางซูนัน

 ขนส่งสินค้า 

 สมุดภาพ
# วี (แก้ความกำกวม)
วี อาจหมายถึง
 V ตัวอักษรตัวที่ 22 ในอักษรละติน
 วี เครื่องเล่นเกมของบริษัทนินเท็นโด
 บ่าววี นักร้องเพลงลูกทุ่ง
 วี (นักร้อง) นักร้องของบีทีเอส
# นายกรัฐมนตรีออสเตรเลีย
นายกรัฐมนตรีออสเตรเลีย(Prime Minister of Australia) เป็นหัวหน้ารัฐบาลของเครือรัฐออสเตรเลีย นายกรัฐมนตรีดำรงตำหน่งเป็นหัวหน้าฝ่ายบริหารของรัฐบาลกลางและรัฐสภากลางออสเตรเลีย ภายใต้หลักการรัฐบาลที่รับผิดชอบ แอนโทนี แอลบานีสจากพรรคแรงงานกลายเป็นนายกรัฐมตรีเมื่อวันที่ 23 พฤษภาคม ค.ศ. 2022

มีผู้ดำรงตำแหน่งนายกรัฐมนตรีทั้งหมด31 คน ผู้ดำรงตำแหน่งคนแรกคือเอ็ดมันด์ บาร์ตันที่ดำรงตำแหน่งในวันที่ 1 มกราคม ค.ศ. 1901 นายกรัฐมนตรีที่ดำรงตำแหน่งนานที่สุดคือโรเบิร์ต เมนซีส์ ซึ่งดำรงตำแหน่งมากกว่า 18 ปี และผู้ที่ดำรงตำแหน่งสั้นที่สุดคือแฟรงก์ ฟอร์ด ซึ่งดำรงตำแหน่งเพียงหนึ่งสัปดาห์
# เฌเรมี มาตีเยอ
เฌเรมี มาตีเยอ  เกิดเมื่อวันที่ 29 ตุลาคม พ.ศ. 2526 เป็นนักฟุตบอลอาชีพชาวฝรั่งเศส ซึ่งเล่นให้กับสปอร์ติงลิสบอนและฟุตบอลทีมชาติฝรั่งเศส ส่วนใหญ่แล้วเขาเล่นในตำแหน่งกองหลังตำแหน่งกลาง เขายังสามารถเล่นในตำแหน่งกองหลังปีกซ้ายได้
# แจ็ก กรีลิช
แจ็ก ปีเตอร์ กรีลิช (เกิด 10 กันยายน ค.ศ. 1995) เป็นนักฟุตบอลชาวอังกฤษเชื้อสายไอริช เล่นได้ทั้งในตำแหน่งปีกซ้าย และกองกลางตัวรุก ปัจจุบันเล่นให้แก่แมนเชสเตอร์ซิตี สโมสรในพรีเมียร์ลีก และทีมชาติอังกฤษ

 ประวัติ 
กรีลิชเกิดเมื่อวันที่ 10 กันยายน ค.ศ. 1995 ที่เมืองโซลิฮัลล์ ทวดของเขาคือบิลลี แกร์ราตี ซึ่งเคยคว้าแชมป์เอฟเอคัพกับแอสตันวิลลาเมื่อปี ค.ศ. 1905 โดยเควิน กรีลิช พ่อของแจ็ก กรีลิช เป็นแฟนอย่างเหนียวแน่นของแอสตันวิลลา เคยผ่านการเห็นแอสตันวิลลาประสบความสำเร็จทั้งคว้าแชมป์ลีกและยูโรเปียนคัพ (ยูฟ่าแชมเปียนส์ลีก ในปัจจุบัน) มาแล้วในยุคทศวรรษที่ 80 โดยเฉพาะในนัดชิงยูโรเปียนคัพ เควินเป็นหนึ่งในผู้ที่ได้ไปนั่งชมถึงอัฒจรรย์ที่สนามเดอไคป์ ในเมืองรอตเทอร์ดาม  ประเทศเนเธอร์แลนด์ เลยทีเดียว เควินจึงปลูกฝังให้แจ็กรักในแอสตันวิลลาตั้งแต่อายุได้ 4 ขวบ ด้วยการพาไปนั่งชมการแข่งขันของสโมสรที่อัฒจรรย์ฝั่งดักเอลลิสสแตนด์ 

แจ็ก กรีลิช เป็นนักฟุตบอลที่สวมถุงเท้าเมื่อลงแข่งขันในลักษณะแบบพับลงมาครึ่งแข้ง โดยได้รับแรงบันดาลใจมาจากจอร์จ เบสต์ อดีตกองกลางในระดับตำนานของแมนเชสเตอร์ยูไนเต็ด
 ระดับสโมสร 
กรีลิชได้เข้ามาร่วมทีมเยาวชนของแอสตันวิลลาเมื่อปี ค.ศ. 2001 ขณะอายุได้ 6 ขวบ ก่อนจะก้าวขึ้นมาติดทีมชุดใหญ่เมื่อปี ค.ศ. 2013 ขณะอายุได้ 18 ปี หลังจากนั้นสโมสรนอตส์เคาน์ตีได้ยืมตัวไปใช้งานเป็นเวลา 1 ฤดูกาล

หลังจากหมดสัญญายืมตัวแล้ว กรีลิชจึงได้กลับมาร่วมทีมแอสตันวิลลาพร้อมกับฟอร์มที่ดีขึ้นอย่างมากโดยในฤดูกาล 2014-15 ที่สามารถโชว์ฟอร์มได้อย่างโดดเด่น โดยเฉพาะในรอบรองชนะเลิศของรายการเอฟเอคัพที่แอสตันวิลลาเอาชนะทีมใหญ่อย่าง ลิเวอร์พูล ไปได้ 2-1 ที่สนามเวมบลีย์ เมื่อวันที่ 19 เมษายน ค.ศ. 2015
# เดวิด เอ. ฮัฟฟ์แมน
เดวิด อัลเบิร์ต ฮัฟฟ์แมน หรือ เดวิด เอ. ฮัฟฟ์แมน (อังกฤษ: David A. Huffman) เป็นผู้บุกเบิกการเข้ารหัส ระดับบิต ในวิชาวิทยาการคอมพิวเตอร์ และเป็นผู้นำอีกเรื่องหนึ่งในแขนงวิชา คณิตศาสตร์ของการพับกระดาษ ฮัฟแมนเสียชีวิตในวัย 74 ปี ด้วยโรคมะเร็ง

 การศึกษา 
จบวิศวกรรมไฟฟ้าจากมหาวิทยาลัยโอไฮโอสเตต ได้เป็นทหารเรือประจำการ 2 ปี ในตำแหน่งผู้เชี่ยวชาญด้านเรดาห์ และกลับมาศึกษาชั้นปริญญาเอกด้านวิศวกรรมไฟฟ้า ที่ สถาบันเทคโนโลยีแมสซาชูเซตส์  ด้าน วงจร ซีเควนเชี่ยล สวิทชชิ่ง  

 การทำงาน 
ในปี พ.ศ. 2494 เขาได้คิดค้นการเข้ารหัสฮัฟฟ์แมน ในระหว่างที่กำลังส่งการบ้าน สำหรับการสอบปลายภาค ชั้นปริญญาเอกที่ สถาบันเทคโนโลยีแมสซาชูเซตส์ ต่อมาเข้าร่วมทำงานใน สถาบันเทคโนโลยีแมสซาชูเซตส์ 14 ปี ต่อมาย้ายมาเป็นอาจารย์ที่ มหาวิทยาลัยแคลิฟอร์เนีย